امریکا قوشمه ایالتلری تشقی ایشلر وزیری انتونی بلینکن فلسطین دولت باشلیغی محمود عباس و اسرائیل باش وزیری بنیامین نتانیاهو بیلن تیلفون آرقه لی سوزلشوو اوتکزدی.
امریکا قوشمه ایالتلری تشقی ایشلر وزیرلیگی تامانیدن سوزلشوولر حقیده یازمه بیانات بیریلدی.
بیاناتده بلینکن نینگ فلسطین دولت باشلیغی عباس بیلن اوتکزگن سوزلشوویده "غربی نوارده دوام ایتیب تورگن خشونت" طفیلی خواطرده ایکن لیگینی معلوم قیلگن لیگی بیلدیریلدی.
بلینکن امریکا قوشمه ایالتلری نینگ فلسطین خلقی نینگ حیاتی بیلن بیر قطارده خوفسیزلیک و ایرکینلیکلرینی تامین ایتووچی آدیملرنی قوللب – قوتلش گه دوام ایته جگینی قید ایتگن.
عباس بیلن بلینکن ایککی دولتلی ییچیم گه بولگن یانداشوولرینی تاکییدلر ایکن خطرلی حرکتلرگه قرشی ایکن لیکلرینی تیلگه آلگن.
بلینکن اسرائیل باش وزیری ناتانیاهو بیلن اوتکزگن سوزلشوویده هم امریکا قوشمه ایالتلری نینگ اسرائیل نینگ خوفسیزلیگینی قوللب – قوتله گن لیگینی تاکییدله گن.
بلینکن امریکا قوشمه ایالتلری نینگ فلسطین و اسرائیل خلقی نینگ خوفسیزلیک و برقرارلیگینی تامین ایتووچی پولیتیکالرنی قوللب قوتلش گه دوام ایته جگینی افاده ایتگن.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
